כלים פ_ז מ_ו
קטגוריות: ש_ס / נא כלים / כלים עניינים - הרב רפאל בהגר_מ שמואלביץ / כלים ב_ק

**כלים פ"ז מ"ו**

א] **כיצד משערין אותן רשב"ג אומר נותן את הכנה ביניהן, מן הכנה ולחוץ טהור, מן הכנה ולפנים ומקום הכנה טמא,** הר"ש פירש דכיון שרק המקום שתוך ג' אצבעות מטמא, ע"כ מודד לפטפוט זה ג' אצבעות מן השפה וכן לשני, ונותן האמה מזל"ז ומסרגל, ומן הסרגול ולפנים טמא, ובתויו"ט תמה על פי' זה, דשיעור זה הוא דבר מפורסם ונודע וכו', והרש"ש כתב דטובא קמ"ל, דאין מודדין בכל סביבות הכירה ג' אצבעות בעיגול, וכאשר כ"כ בחי' הגר"א, עיי"ש, (אך באלי' רבה פירש כד' הר"ש), אלא מסרגלין מפטפוט לפטפוט, ולפ"ז יהא טהור רוב המקומות אף בתוך ג' לכירה, ובאיזה מקומות אף נגד תחת הכירה לפי שהם חוץ להכנה, עכ"ד, ועי' עוד בחזו"א סימן ט' סק"י שכתב שנתחדשו בזה ג' דינים, עיי"ש.

והנה אמנם במש"כ הרש"ש דגם מקום שתחת הכירה שהוא חוץ להכנה יהא טהור, יש לדון בזה, די"ל דכל הא דמשערינן ע"י הכנה, הוא רק לגבי המקום שחוץ לכירה, אך המקום שתחת הכירה לעולם הוא חיבור לכירה, וסמך לזה מדלא תני במתניתין לדין זה רק בשהיו משוכין מן השפה, ולפ"ז הא דתני מן הכנה ולחוץ טהור, לא קאי רק על המקום שחוץ לכירה, וצ"ע מסתימת ל' מתניתין.

ב] אמנם הרמב"ם לטעמי' דס"ל כמש"נ לעיל מ"ה אות ח' דכל שמשוכין הפטפוטין יותר מג' אצבעות, אף המקום שתוך ג' אצבעות אינו נטמא בהיטמאות הכירה אלא בשנטמאה במגע לדעת ר"מ, פירש למתני' בע"א, עיי"ש, ובתויו"ט כתב לדעתו, שנתחדש בדינא דרשב"ג דמשערין ע"י הבסיס, שאם יהי' הבסיס פחות מכשיעור ג' אצבעות או קצת יותר שנחשבהו לשיעור ג' אצבעות שאמרנו בשיעור משיכותן מן השפה, והטעם בזה, דמה שקבעו שיעור שיעור המשיכה בג' אצבעות, הוא מפני שכך רגילות הכירות לעשות פטפוטים משוכים כמו מרחב הבסיס, ושיעור סתם מרחב הבסיס ג' אצבעות, וזהו דקמ"ל רשב"ג דזהו טעם שיעור ג' אצבעות, וע"כ לוקחין הבסיס לשער לזה, ונפ"מ דאף בפחות ויתר קצת כשיעור הבסיס הולכין אחריו, דאל"כ קשיא, מה הוצרכו לבסיס לשער בו הג' אצבעות, אך מ"מ אם הבסיס הוא רחב הרבה יותר או פחות מהג' אצבעות, אין הולכין אחריו, שבטל הבסיס אצל הכל, עכ"ד, וזה חידוש רב, ועי' משנ"א וחזו"א סימן ט' סק"ט.

ועיי"ש בתויו"ט שכתב עוד, דמה שהשמיט הרמב"ם לדין זה, הוא משום שסמך עמש"כ בספי"ז מכלים, ז"ל, ואין מדקדקין בכל השיעורין האלו שכולן הן מדברי סופרים, עכ"ל, ויש לדון עוד דס"ל, דפליגי רבנן עלי' דרשב"ג, וס"ל דאין משערין ע"י הבסיס, אלא משערין שיעור ג' אצבעות בצמצום.

?הגר"א במשנה ג' פירש דדין פטפוטין קאי על מגע ואויר הפטפוטין עצמן, ונ' דהכא ודאי גם מהני לטמאות את הכירה, אך החילוק שבין מגע לאויר, הוא גם לגבי טומאת עצמן, וממילא גם לגבי טומאת הכירה.